CELEX: 32021D0325
Language: sk
Date: 2021-02-22 00:00:00
Title: Vykonávacie rozhodnutie Rady (EÚ) 2021/325 z 22. februára 2021 o vymenovaní podpredsedu rady pre dohľad Európskej centrálnej banky

24.2.2021   
               
               
                  SK
               
               
                  Úradný vestník Európskej únie
               
               
                  L 64/6
               
            
         VYKONÁVACIE ROZHODNUTIE RADY (EÚ) 2021/325
         z 22. februára 2021
         o vymenovaní podpredsedu rady pre dohľad Európskej centrálnej banky
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 26 ods. 3,
         keďže:
         
                     (1)
                  
                  
                     Rada 15. októbra 2013 prijala nariadenie (EÚ) č. 1024/2013, ktorým sa Európska centrálna banka (ECB) poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami.
                  
               
                     (2)
                  
                  
                     Plánovanie a výkon úloh, ktorými sa poveruje ECB, by mala v plnom rozsahu uskutočňovať jej rada pre dohľad zložená z predsedu, podpredsedu a štyroch zástupcov ECB ako aj z jedného zástupcu príslušného vnútroštátneho orgánu v každom zúčastnenom členskom štáte.
                  
               
                     (3)
                  
                  
                     Rada pre dohľad je hlavným orgánom pri vykonávaní úloh v oblasti dohľadu zo strany ECB v rámci jednotného mechanizmu dohľadu. Nariadením (EÚ) č. 1024/2013 sa preto Rade udelila právomoc vymenovať predsedu a podpredsedu rady pre dohľad.
                  
               
                     (4)
                  
                  
                     Pán Yves MERSCH bol 4. októbra 2019 vykonávacím rozhodnutím (EÚ) 2019/1671 (2) vymenovaný Radou za podpredsedu rady pre dohľad. Funkčné obdobie podpredsedu rady pre dohľad sa skončilo 14. decembra 2020.
                  
               
                     (5)
                  
                  
                     V súlade s článkom 26 ods. 3 nariadenia (EÚ) č. 1024/2013 má ECB po vypočutí rady pre dohľad predložiť Európskemu parlamentu na schválenie návrh na vymenovanie podpredsedu rady pre dohľad, ktorý sa vyberie spomedzi členov Výkonnej rady ECB. ECB predložila takýto návrh 18. decembra 2020 a Európsky parlament ho schválil 8. februára 2021,
                  
               PRIJALA TOTO ROZHODNUTIE:
         
            Článok 1
            Pán Frank ELDERSON sa týmto vymenúva za podpredsedu rady pre dohľad Európskej centrálnej banky na obdobie piatich rokov od 24. februára 2021.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 22. februára 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 287, 29.10.2013, s. 63.
         
            (2)  Vykonávacie rozhodnutie Rady (EÚ) 2019/1671 zo 4. októbra 2019 o vymenovaní podpredsedu rady pre dohľad Európskej centrálnej banky (Ú. v. EÚ L 256, 7.10.2019, s. 8).